Diari Oficial de la Generalitat Valenciana


Sumari del DOGV 8416, del 05-11-2018 (2018/9596)

Notificació de la sentència dictada en el procediment de guarda custòdia número 616/2017.
-----------------------------------------------------------------------------------------

### Dades del document

Número de DOGV
:   8416

Data del DOGV
:   05-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9596


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de guarda custòdia número 616/2017. [2018/9596]  
Procediment: família. Guarda, custòdia o aliments de fills menors no matrimonials no consensuats número 616/2017.  
De: Sami Abdelmjid.  
Procurador: Carlos Moya Valdemoro.  
Contra: Nadia Bassam.  
En aquest procediment família. Guarda, custòdia o aliments de fills menors no matrimonials no consensuats número 616/2017, seguit a instàncies de Sami Abdelmjid contra Nadia Bassam, s'ha dictat sentència en data 1 febrer de 2018, en la part dispositiva de la qual figuren els següents particulars:  
  
«Dispositiva  
Estime la demanda plantejada per Sami Abdelmjid contra Nadia Bassam i dispose les mesures definitives que hauran de regir entre ambdós amb relació als seus fills N. I S. S. que seran les següents:  
  
1r. La pàtria potestat de la menor N. serà exercida de forma exclusiva per son pare, Sami Abdelmjid, tenint en compte que la menor conviu exclusivament amb el seu progenitor i, com abans s'ha indicat i així va resultar de l'exploració judicial de la menor, no ha tingut cap contacte amb sa mare i és son pare qui s'encarrega i cuida d'ella, de conformitat amb allò que disposa l'article 156 del Codi Civil, podent realitzar qualsevol tipus de tràmit administratiu exclusivament aquest.  
  
2n. La guàrdia i la custòdia de la menor N. S'atorga al pare, Sami Abdelmjid, tenint en compte que és amb qui resideix actualment i amb qui vol estar.  
3r. Respecte del règim de visites entre la menor i la seua progenitora, com s'ha raonat més amunt i així va manifestar N. en l'exploració, atés que no existeix cap contacte entre ambdós, és procedent suspendre el règim de visites sense perjudici que, si la progenitora així l'interessara i, analitzades en el seu moment les circumstàncies concurrents, en siga acordat un.  
4t. S'estableix una pensió d'aliments, tenint en compte la situació actual de les parts i de les dos filles que continuen cursant estudis, així com el cabal o els mitjans de qui els dona, d'acord amb l'article 146 del mateix cos legal, proporcionalitat que en tot cas queda difuminada en el marge de cobertura de les necessitats (alimentació, vestits, educació oci, etc., en tant que elements integrants del concepte jurídic d'aliments) de l'alimentista integrants de l'anomenat «mínim vital» o mínim imprescindible per al desenvolupament de l'existència d'aquest en condicions de suficiència i dignitat, de 150 - mensuals per cada filla, quantitat que constitueix el mínim vital per a atendre les necessitats bàsiques de les filles d'alimentació, vestit i educació, que hauran de ser ingressats en el compte que amb aquest fi designe el pare els cinc primers dies de cada mes. La dita quantitat s'actualitzarà anualment d'acord amb l'índex de preus al consum que es publique per l'Institut Nacional d'Estadística o organisme que el substituïsca. De la mateixa manera, les despeses extraordinàries de les dos filles seran sufragats al 50 % per ambdós progenitors.  
  
Tot això sense fer una especial condemna en les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'ha d'anotar en el llibre corresponent i de què cal deixar un testimoniatge en les actuacions originals i serà notificada a les parts, fent-los saber que en contra es podrà interposar en aquest jutjat un recurs d'apel·lació, dins dels vint dies següents a la seua notificació, prèvia constitució d'un dipòsit de 50 euros en el compte de dipòsits i consignacions d'aquest jutjat en l'entitat Banc de Santander (disposició addicional 15a de la LO 1/2009). Ho pronuncie, mane i firme.»  
  
I atés que la persona demandada, Nadia Bassam, es troba en parador ignorat, expedisc aquest edicte a fi que li valga de notificació de forma deguda.  
  
Gandia, 16 d'octubre de 2018.- El lletrat de l'Administració de justícia: Vicente Miñana Llorens.